**Appendiks A, Forklaring til punkter og afsnit i IBTA rapport**

Med betydningen af sikringsanlæg menes, stationssikringsanlæg, linjeblok, overkørselsanlæg, linjeblokanlæg, togkontrolanlæg og sporskifteomstillingsanlæg.

IBTA rapporten indeholder to aktivitetslister samt en mangelliste og en bilagsliste. Nedenstående forklaringer til de enkelte punkter følger numerisk rapporten.

Det er op til IBTA at vurderer om aktiviteterne i skemaerne er relevante eller ikke og der markeres i ”ok” eller ”ej aktuelt” med markering. Alle felter skal håndteres.

Rapporten i sin helhed scannes/pdf og sendes til den Driftsansvarlige (GFS) og Projekteringslederen hos Banedanmark. Mht. til arkivering af rapporten samt bilag, se Banedanmarks hjemmeside i afsnit for ibrugtagningsansvarlig sikring, se instruks der.

|  |  |  |
| --- | --- | --- |
| **Nr.** | **Aktivitetsliste før ibrugtagning** | **Forklaring** |
| 1.1 | Trafikalt grundlag | Sikringsplan, lokalbeskrivelse, SMUTO skema, ATC skemaer osv. |
| 1.2 | LA/omklamring | IBTA skal sikre sig at det anlæg der ibrugtages, ikke er i modstrid med LA. (f.eks. nedkobling af hastighedsviser/tavler). Planer for LA og omklamring skal leveres til IBTA og skal fremgå som bilag. |
| 1.3 | TIB rettelse | IBTA kontrollerer at rettelser til TIB er set publiceret ved sin afkrydsning. TIB publiceres på Banedanmarks hjemmeside. |
| 1.4 | SIN rettelse | IBTA kontrollerer at rettelser til SIN er set publiceret ved sin afkrydsning. SIN publiceres på Banedanmarks hjemmeside. |
| 1.5 | Særlige meddelelser (SSB) | IBTA kontrollerer ved sin afkrydsning at SSB er set publiceret. Kan ses på Banedanmarks hjemmeside. |
| 1.6 | Sporspærringer (cirkulære) | IBTA kontrollerer at Sporspærringscirkulærer er bekendtgjort. Kan findes på Banedanmarks hjemmeside. |
| 1.7 | Trafikcirkulære | IBTA kontrollerer at Trafikcirkulærer er bekendtgjort. Kan findes på Banedanmarks hjemmeside. |
| 1.8 | Drejebog (trafikal) | Ved større ibrugtagninger kan der være udgivet en ”trafikaldrejebog”, den beskriver typisk kørselsmønstre, hvilke spor der er spærret, stationsdrift, KA, aflåste sporskifter etc. Der vil være overlap med den ”tekniske” drejebog. Ved mindre ibrugtagninger forefindes den typisk ikke.  IBTA skal kontrollere at de trafikale krav mv. er håndteret i denne trafikale drejebog og at det stemmer overnes med den ”tekniske” drejebog, se pkt. 1.17. Godkendelsen er ikke IBTA ansvar. |
| 1.9 | Jernbanesikkerhedsplan | Forud for ethvert planlagt arbejde i eller ved trafikerede spor, skal IBTA kontrollere at der foreligger en godkendt jernbanesikkerhedsplan. Jernbanesikkerhedsplanen beskriver en række jernbane sikkerhedsmæssige forhold vedrørende det pågældende arbejde. |
| 1.10 | Validerings rapport (VR) | Valideringsrapporter skal indstille til godkendelse dog evt. med forbehold. Trafikale/tekniske valideringsrapporter der ikke indstiller til godkendelse, skal være konsekvensbehandlet i den tilsvarende TVE. |
| 1.11 | TVE | Evt. forbehold og bemærkninger i valideringsrapporter og TVE'er skal skænkes den fornødne interesse under ibrugtagningen. |
| 1.12 | Anlægsdokumentation | Med anlægs dokumentation menes ”røde – og grønne arbejdstegninger” samt ”denne tegninger”. I henhold til IN 984 V nr. 1041 og de normaltegninger der er oplistet i denne. Den IBTA skal gennemgå at alle procedurer i Jydestempel er udført og derved udfyldt korrekt. Evt. rettelser med rødt er overført til ”denne tegninger”, fra arbejdstegningerne, ved ibrugtagningsafslutning. Se også pkt. 2.8 |
| 1.13 | Afprøvningsdokumentation og procedurer for afprøvning | Den IBTA skal sikre sig at alle afprøvningsmateriale er til stede, som oplistet og dokumenteret i valideringsrapport. IBTA skal sikre at afprøvninger følger de norm baserede krav. Disse fremgår typisk af normaltegningerne for de komponenter der skal afprøves/testes/indreguleres. |
| 1.14 | Forberedende afprøvninger | Eksempelvis FAT test, komponenter eller objekter der endnu ikke er tilsluttet anlæg i drift. ATC-skab monteret og gjort klar idriftsættelse. Nyt skab til strømforsyning til ovk. Sporskifte mekanisk afprøvet osv. |
| 1.15 | Risikovurdering af midlertidige ændringer i sikringstekniske installationer i forbindelse med sporarbejde | Risikovurderingens trafikale indhold skal godkendes af den trafikale driftsansvarlige/TSA for trafik/teknik. Sikringsteknisk skal risikovurderingen godkendes af den teknisk driftsansvarlige (GFS) ved mindre arbejder (ingen behov for IBTA). Ved større arbejder er det IBTA der godkender det sikringstekniske indhold.  Typisk skal én sådan ligge godkendt 14 dage inden ibrugtagningen.  Disse (midlertidige) ændringer i sikringsanlægget, skal være udfærdiget som midlertidige ændringer med gul ledning etc. (Se BN1-183). Validering/TSA godkendelse skal være påtegnet på selve anlægstegningen med rødt. Denne erstatter ”husets anlægstegning” så længe ændringen er gældende. Der skal skrives i Logbog og Telegramjournal, således at personale er bekendt med følgerne i anlægget. |
| 1.16 | Dispensationer | Der skal her noteres antallet af evt. dispensationer og disse arkiveres som bilag til IBTA rapporten. Disse skal leveres af projektet til IBTA |
| 1.17 | Drejebog | Der skal foreligge en drejebog, som beskriver selve forløbet af ibrugtagningen mv. Den skal indeholde et afsnit hvor nøglepersoner er oplistet, da det er IBTA opgave at godkende disse.  IBTA skal godkende drejebogen og derved sikre sig at ibrugtagningen kan afvikles som beskrevet. Se også pkt. 1.8. Se i øvrigt bane.dk for alle dokumenter der vedrører IBTA rollen. |
| 1.18 | Bemandingsplan | Bemandingsplanen skal indeholde navne på alle personer der deltager ved ibrugtagningen. Bemandingsplan skal godkendes af IBTA. |
| 1.19 | Ibrugtagningstilladelse fra Trafikstyrelsen | Hvis projektet ikke er signifikant, så skal der foreligge en ibrugtagningstilkendegivelse, det er projektets myndighedskoordinator der udfærdiger denne, projektlederen skriver under på denne. En ibrugtagningstilkendegivelse udfærdiges på baggrund af TVE’er, dispensationer mv.  Hvis projektet er vurderet signifikant, projektet vurderer dette, så skal der foreligge ibrugtagningstilladelse fra trafikstyrelsen  IBTA skal forholde sig til indholdet af disse dokumenter og evt. forbehold, skal skænkes den nødvendige opmærksomhed ved ibrugtagningen |
| 1.20 | Ibrugtagningstilkendegivelse. |

|  |  |  |
| --- | --- | --- |
| **Nr.** | **Aktivitetsliste under ibrugtagning** | **Forklaring** |
| 2.1 | Signaler nedkoblet | Typisk dokumenteret i drejebogen. Er dette relevant og udført? |
| 2.2 | LA baliser/omklamring | Fremgår af ”Skema for udlægning og indhentning af LA-baliser/ baliseplan”. Er dette relevant og udført? |
| 2.3 | Opstilling af standsignaler | Kan fremgår af ”Skema for udlægning og indhentning af LA-baliser/ baliseplan” eller en ”skilteplan”. Det er SR1 der typisk placerer og opsætter. Er dette relevant og udført? |
| 2.4 | Signaler, viserer eller mærker ugyldiggjort (kryds/pose) | Typisk dokumenteret i drejebogen. Er dette relevant og udført? |
| 2.5 | Aflåsning af sporskifter | IBTA skal ved selvsyn se at aflåsningen er foretaget korrekt efter gældende regler. Se AN429 Q nr. 5018. Dokumentation for aflåste sporskifter skal vedhæftes IBTA rapporten. |
| 2.6 | Akut validering | Hvis der under IBT opstår behov for akutvalidering skal dette udføres og dokumenteres som beskrevet i henhold til BN1-182.  Ikke valideringskrævende ændringer udføres som ”rettelser med rødt” af en kompetent person, f.eks. ændring af kabel korer. |
| 2.7 | Nummerkontrol, sumning og kontaktprøve udført i forbindelse med akut validering | Dette udfærdiges som beskrevet i IN 984 Q nr. 2606 |
| 2.8 | Jydestempler udfyldt | IBTA skal tjekke at alle procedurer i Jydestempel er udført og derved udfyldt korrekt. |
| 2.9 | Afprøvninger udført og tjekket | IBTA skal gennemgå og underskrive alle afprøvningsskemaer. IBTA skal sikre at f.eks. indreguleringer/kontrolmålinger (sporisolationer, signaler, sporskifter, ATC osv.) ligger indenfor de tilladelige værdier angivet af den for objektet pågældende norm. IBTA skal vurdere om eventuelle afvigelser fra det normbaserede er tilladeligt, eller om der skal foretages en eventuel afhjælpende/korrigerende handling. |
| 2.10 | Denne Tegninger i anlægget | Evt. rettelser med rødt er overført til ”denne tegninger”, fra arbejdstegningerne, ved ibrugtagnings afslutning. Ved store ibrugtagninger kan det typisk aftales at entreprenøren/rådgiveren sørger for at overfører dette. Det er IBTA ansvar at sikre at dette er udført. |
| 2.11 | Instruktion af vedligehold/fejlretter personale | Ved indførelse af nye komponenter eller ny anlægstype i Banedanmark regi skal fejlretningspersonale undervises/instrueres. Der kan også være tale om en anlægstype på en strækning, som de ikke har haft tidligere. Der skal foreligge reservedele i det nødvendige omfang til brug ved fejlretning fra ibrugtagningstidspunktet. Projektet skal sørge for at reservedele og undervisning/instruktion er til rådighed for strækningens personale. |
| 2.12 | Specielle forhold | F.eks.   * Hvis man genetablerer overkørsler efter uheld. * Hvis man indfører noget som kræver kurser eller komponenter som endnu ikke er til rådighed, hvad er så aftalt? |
| 2.13 | Forbehold (noteret i Telegramjournalen) | IBTA har vurderet at anlægget eller dele af det er i en stand så det kan tillyses jvf. §73 i SR. Tillysningen noteres i telegramjournalen, med evt. begrænsninger, for det pågældende anlæg.  F.eks.   * Er der spor som er spærret og som der ikke må køres i. * Er der sporskifter der er aflåst og hvilke. * generelt noteres alt hvad der har relevans for trafikpersonalet i fht. anlæggets stand, udeanlæg som inde. |
| 2.14 | Tillysning (noteret i Telegramjournalen) |

|  |  |
| --- | --- |
| **Bemærkninger til mangelliste og bilagsliste** | |
| Mangelliste | Her noteres alle mangler, som IBTA finder mens ibrugtagningen pågår, hvis det ikke skal løses inden tillysning af anlægget, overdrages det til GFS at følge op på, at projektet har ”lukket” manglerne efterfølgende.  Forbehold i TVE’er overføres desuden her og sagsbehandles mens ibrugtagningen foregår eller som beskrevet ovenover. |
| Bilagsliste | Her noteres bilag og disse markeres med et nummer, typiske bilag er de oplistede dokumenter i listen ”aktivitetsliste før ibrugtagning”. |